b'\n_START_ARTICLE_\nVinkristin\n_START_SECTION_\nMehanizem delovanja\n_START_PARAGRAPH_\nVinkristin se ve\xc5\xbee na tubulinske dimere in prepre\xc4\x8duje njihovo zdru\xc5\xbeevanje v mikrotubule. Mikrotubuli tvorijo med drugim citoskelet in delitveno vreteno ter so klju\xc4\x8dni v procesu mitoze, in sicer v metafazi celi\xc4\x8dnega cikla. S tem ko zavrejo mitozo, prepre\xc4\x8dujejo delitev celic in zato prizadenejo zlasti hitro dele\xc4\x8de celice, kamor spadajo rakave celice, pa tudi celice \xc4\x8drevesnega epitelija in kostnega mozga.\n_START_SECTION_\nUporaba\n_START_PARAGRAPH_\nVinkristin se uporablja intravensko pri razli\xc4\x8dnih vrstah raka, zlasti pri ne-Hodgkinovem limfomu, Hodgkinovem limfomu in tudi pri akutni limfoblastni levkemiji, nefroblastomu. Ob\xc4\x8dasno se uporablja tudi kot zaviralec imunske odzivnosti (imunosupresiv), na primer pri zdravljenju tromboti\xc4\x8dne trombocitopeni\xc4\x8dne purpure ali kroni\xc4\x8dne idiopati\xc4\x8dne trombocitopeni\xc4\x8dne purpure. Pro otro\xc5\xa1kih levkemijah ga uporabljajo v kombinaciji s prednizonom.\n_START_SECTION_\nNe\xc5\xbeeleni u\xc4\x8dinki\n_START_PARAGRAPH_\nGlavni ne\xc5\xbeeleni u\xc4\x8dinki vinkristina so periferna nevropatija, hiponatremija, zaprtje in izpadanje las._NEWLINE_Periferna nevropatija (po\xc5\xa1kodba \xc5\xbeivcev) je lahko tako huda, da je lahko vzrok prekinitve zdravljenja._NEWLINE_Aplikacijna vinkristina v hrbteni\xc4\x8dni kanal (intratekalna aplikacija) je zelo nevarna in povzro\xc4\x8di pri skorajda 100\xc2\xa0% bolnikov smrt.'